Olbersdorf er en landkommune som befinner seg i et skogrikt område. I nord og øst grenser den mot byen Zittau og i sør mot Oybin i Zittauer Gebirge. I sørvest grenser den mot Jonsdorf og i vest mot Bertsdorf-Hörnitz. Den strekker seg langs dalen til elven Goldbach, som har vært en kilde til vann også i tørkeperioder, og som derfor var «gull verd» for eierne av de tallrike vannmøllene i området.